OpenLLM-France/wikimedia huggingface dataset:
# Isso

Isso Italiako udalerri bat da. Bergamoko probintzian kokatuta dago, Lombardia eskualdean. 598 biztanle ditu, 5,06 kilometro koadroko azaleran banatuta.

## Mugakideak

Issok honako udalerri hauekin egiten du muga:
Barbata Fara Olivana con Sola Covo Camisano Castel Gabbiano

## Kanpo estekak

* Datuak: Q101182
* Multimedia: Isso (Italy) / Q101182
# Issogne

Issogne Italiako udalerri bat da. Aostako Haranean kokatuta dago. 1.301 biztanle ditu, 23,61 kilometro koadroko azaleran banatuta.

## Mugakideak

Issognek honako udalerri hauekin egiten du muga:
Champdepraz Champorcher Verrès Arnad Pontboset

## Kanpo estekak

* Datuak: Q35113
* Multimedia: Issogne / Q35113
# Issos

Issos (antzinako grezieraz: Ἱσσός edo Ἱσσοί; latinez: Issus), Ziliziako antzinako hiri bat da, egungo Iskenderun edo Alexandretatik gertu, Pinaro ibaiaren bi alboetan hedatzen den kostaldeko lautadan kokatua, Hatay probintzian, Siriako mugatik gertu. Bertan, antzinatea eta Goi Erdi Aroaren artean, gutxienez hiru gudu gertatu zirelako da ezaguna, horietako bakoitza, bere garaian, Issosko gudua deitu zelarik.
* Issosko gudua: Lehena, non Alexandro Handiak, Dario III.a Pertsiakoa garaitu zuen. Gudu hau, batzuetan, Issosko lehen gudua bezala ezagutzen da, baina soilik Issosko gudua izenarekin ezagunagoa da, inguru hartako historia politikoan, Alexandro Handiak Persiar Inperioa garaitu eta konkistatu izanak izan zuen eraginaren ondorioz.
* Issosko gudua (194) edo Issosko bigarren gudua, non Septimio Severoren eta Peszenio Nigerren tropen arteko borroka gertatu zen.
* Issosko gudua (622) edo Issosko hirugarren gudua, Bizantziar Inperioa eta Sasanidar Inperioaren artean.

## Kanpo estekak

* Datuak: Q1360503
* Multimedia: Issos / Q1360503
# Issosko gudua

Issosko gudua Alexandro Handiaren eta Dario III.a Kodomanoren armaden arteko gatazka armatua izan zen, K.a. 333ko azaroan gertatua, Issos hiriaren ondoan.

## Aurrekariak

Granikoko guduan bertoko satrapa menderatu ondoren, Asia Txikian, Mileto eta Halikarnason izan ezik, persiar erresistentzia desagertu zen. Anatoliako konkista finkatzeko urtebete eman ondoren, Alexandrok Siria konkistatzeko prestaketa hasi eta akemenestar itsas-armada geldiarazteko portuak erasotzeari ekin zion.
Alexandro Tarson -Zilizian- zegoela, Dariok Babilonian Issos hartzeko armada handia prestatzen ari zela jakin zuen. Dario Issostik Farnabazo III.ak Mediterraneon zuen itsas-gudarostearen laguntza har zezakeen. Hor zela eta, mazedoniarrak armadaren zati handiena Tarson utzi eta Parmenioni Issos inguruko kostaldea hartzea eskatu zion.
Azaroan, Alexandrok persiar armada jada Sirian zegoela jakin zuen eta Jonasen pasabidean, «Ziliziar Ateetan», bere armada biltzea erabaki zuen.
Dariok, Parmenionen gudarosteak jada pasabidean zeudela jakinda, iparraldeko bidea hartu eta persiarrek Issos konkistatu zuten. Greziarrek bere horniketa moztu eta Darioak hegoalderantz jotzea erabaki zuen. Pinaro ibaian zegoela Alexandro bere iparraldean zegoela jakin zuen eta gudurako prestatu zen kostaldetik gertu zegoen ordoki laburrean.

## Gudua

Bere kokapena zela eta, Dariok ezin izan zuen bere infanteria ondo antolatu. Alexandrok erdialdetik eskuinaldeko hegalerantz zenbait hetairoien zalditeria-unitate bidali zituen. Honek zulo bat ireki zuen mazedoniar armadan baina Dariok ez zuen abantailaz baliatu.
Alexandrok, hala ere, zalditeria ezkerralderantz mugitu eta persiar lerroak hautsi zituen. Errege Handiak bere armada oraindik mugitzen ari zenean, mazedoniar falange eta infanteria astunak persiarren erdialdeko zutabea eraso zuten.
Erdialdean zegoen persiar armada atzera egin zuenean, eusten ari zen eskuinaldeko hegalak behea jo zuen eta Dariok gudu-zelaitik ihes egin zuen.

## Ondorioak

Issosena garaipen erabakigarria izan zen greziarrentzat eta akemenestar boterearen amaiera iragarri zuen. Dario III.ak galdu zuen lehendabiziko gudua izan zen. Guduaren ostean, mazedoniarrek Estatira Darioren emaztea, Barsine-Estatira eta Dripetis bere alabak eta Sisigambis bere ama atxilotu zituzten. Alexandrok, gero Barsine-Estatira ezkonduko zuena, begirune handiz hartu zien.

## Erreferentziak

* ↑ Warry, John Gibson. (2008). Warfare in the Classical World: From the Bronze Age to the Fall of Rome. Santa Bárbara: ABC-CLIO ISBN 978-0-31304-192-1..
* 1 2 Moerbeek, Martijn. (1997). The battle of Issus, 333 BC. Universiteit Twente.
* 1 2 3 4 Engels, Donald W.. (1978). Alexander the Great and the Logistics of the Macedonian Army. Berkeley; Los Angeles; Londres: University of California Press ISBN 978-0-52003-433-4..

## Kanpo estekak

* Datuak: Q201526
* Multimedia: Battle of Issus / Q201526
# Issime

Issime Italiako udalerri bat da. Aostako Haranean kokatuta dago. 365 biztanle ditu, 35,38 kilometro koadroko azaleran banatuta.

## Mugakideak

Issimek honako udalerri hauekin egiten du muga:
Arnad Challand-Saint-Anselme Fontainemore Gaby Lillianes Sagliano Micca Brusson (Aosta Harana) Challand-Saint-Victor Perloz

## Kanpo estekak

* Datuak: Q35097
* Multimedia: Issime / Q35097
# Infante

Infante (literalki, haurra), askotan Printze gisa itzulia, Espainiako Erresumak zein aurretik Iberiar Penintsulan egondako Portugalgo Erresuma, Aragoiko Erresuma, Gaztelako Erresuma, Nafarroako Erresuma eta Leóngo Erresumak emandako noblezia titulu bat da. Erregearen seme eta alabak (infanta) izendatzeko balio du, ez bada tronua jasoko duen lehen semea. Honi printze titulua ematen zaio. Infanteen emazteek ere infanta titulua jasotzen dute ezkontzak oniritzi dinastikoa baldin badu (adb. Alizia Borboi Parmakoa), nahiz eta 1987tik aurrera hau ez den zuzenean gertatzen Espainian (adb, Ana Orleansgoa). Infanten senarrek ez dute titulua lortzen ezkontzen direnean, nahiz eta batzuetan "grazia" titulua ematen zaie erregeak hala erabakitzen badu.

## Kanpo estekak

* Datuak: Q213594
* Multimedia: Signatures of Spanish Infantes and Infantas / Q213594
# Infantadoko dorrea (Potes)

Infantadoko dorrea, gaztelaniaz: Torre del Infantado, Espainiako Kantabria autonomia erkidegoko Potes udalerrian dagoen dorretxe bat da. XIV. mendeen artean eraiki zen.
* Datuak: Q6150656
* Multimedia: Torre del Infantado / Q6150656
# Infantilismo

    Ez nahasi infantilismo parafilikoarekin.
Infantilismoa nerabezaroan edo helduaroan haurtzarokoak diren ezaugarri fisiko eta mentalak mantentzea da, garapenaren atzerapenagatik. Lau motakoa izan daiteke:
* Infantilismo psikosexuala: Hirschfelden esanetan, haur baten "izaera mentala" gordetzean datza. "Buruko ahulezia-maila arineko ahaidetasuna" nabarituko litzateke. Hirschfeldek helduaroan haur baten soinekoak erabiltzea Infantilismo psikosexualaren aldaera psikikotzat jotzen du.
* Brissauden infantilismoa: jaiotzetiko desordena, fetuaren garapenean edo bizitzako lehen urteetan tiroideko hormonak gutxitzeak eragindakoa. Kretinismoa eta adimen-atzerapena ditu ezaugarri.
* Lorainen infantilismoa: nanismo mota bat, hazteko hormona eta gonadotropinaren jariaketaren urritasuna dela eta. Hipofisi-infantilismoa ere esaten zaio.
* Infantilismo atzerakoia: desordena arraroa, akromegalia eboluzionatua duten gizonei eragiten diena eta atrofia genitalagatik eta bigarren mailako sexu-ezaugarri femeninoen garapenagatik bereizten dena.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Hiztegi terminologikoa] [2008]

## Kanpo estekak

* Datuak: Q1662323
# Infamous (2006ko filma)

Infamous (euskaraz Doilor), 2006ko Douglas McGrath estatubatuarrak zuzendutako drama film bat da. George Plimpton kazetari eta idazlearen Truman Capote: In Which Various Friends, Enemies, Acquaintances and Detractors Recall His Turbulent Career (1997, Truman Capote: Bere Hainbat Lagun, Etsai, Ongile eta Gaizkilek Bere Ibilbide Nahasia Gogoratuz) liburuan eta Truman Capote idazleak Odol hotzean (2006) bestseller liburua idazteko ikerketa eta idazketa prozesuan oinarritua dago. Toby Jones, Sandra Bullock, Daniel Craig, Peter Bogdanovich, Jeff Daniels, Hope Davis, Gwyneth Paltrow, Isabella Rossellini, Juliet Stevenson, Sigourney Weaver eta Lee Pace aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1959, AEB, New York, Truman Capote idazle ospetsua eta hiriko goi mailako gizartearen kideetako bat da. Egun batez Kansasko familia baten erailketa bati buruzko erreportaje bat irakurriko du. Gertakariak jakinmina piztu eta horren krimen izugarriak baserri giroko herri txiki bateko komunitateko kideetan izan dezaken eragina aztertzeko bertaratuko da.

## Aktoreak

* Toby Jones: Truman Capote
** Zachary Burnett: Truman Capote gaztea
* Sandra Bullock: Harper Lee
* Daniel Craig: Perry Smith
* Lee Pace: Richard Hickock
* Jeff Daniels: Alvin Dewey
* Peter Bogdanovich: Bennett Cerf
* Hope Davis: Slim Keith
* Isabella Rossellini: Marella Agnelli
* Juliet Stevenson: Diana Vreeland
* Sigourney Weaver: Babe Paley
* Michael Panes: Gore Vidal
* John Benjamin Hickey: Jack Dunphy
* Gwyneth Paltrow: Kitty Dean
* Libby Villari: Delores Hope
* Gail Cronauer: Bonnie Clutter

## Ikus gainera

* Odol hotzean (1965)

## Kanpo estekak

* IMDBko fitxa irakurgai (Ingelesez)
* Datuak: Q467078
# Infantadoko duketza

Infantadoko duketza Espainiako noblezia-titulu bat da. 1475an Errege-erregina Katolikoek Diego Hurtado de Mendozari eman ziotena. 1520an Espainiako Handitasun titulua eman zioten.
Katastroko datuen arabera 17.171 hektarea batzen zituzten latifundioen jabe zen 1934an.

## Infantado dukeak

Iñigo López de Mendoza etxearen sortzailea.
* Diego Hurtado Mendoza eta Figueroakoa, I. Infantadoko dukea
* Iñigo López Mendoza eta Lunakoa, II. Infantadoko dukea
* Diego Hurtado Mendoza eta Lunakoa, III. Infantadoko dukea
* Iñigo López Mendoza eta Pimentelekoa, IV. Infantadoko dukea
* Iñigo López Mendoza eta Aragoikoa, V. Infantadoko dukea
* Ana Mendozakoa, VI. Infantadoko dukea
* Rodrigo Díaz Vivar Sandoval eta Mendozakoa, VII. Infantadoko dukea
* Catalina Gómez Sandoval eta Mendozakoa, VIII. Infantadoko dukea
* Gregorio Silva eta Mendozakoa, IX. Infantadoko dukea
* Juan de Dios Silva eta Mendoza eta Harokoa, X. Infantadoko dukea
* Maria Frantziska Silva Mendoza eta Sandovalekoa, XI. Infantadoko dukea
* Pedro Alcántara Toledo eta Silvakoa, XII. Infantadoko dukea
* Pedro Alcántara Toledo eta Salm-Salmekoa, XIII. Infantadoko dukea
* Pedro de Alcántara Tellez Girón eta Beaufortekoa, XIV. Infantadoko dukea
* Mariano Téllez Girón eta Beaufort Spontinekoa, XV. Infantadoko dukea
* Andrés Avelino Arteaga eta Silva Carvajal eta Téllez Girónekoa, XVI. Infantadoko dukea
* Joakin Arteaga eta Etxague Silva eta Méndez de Vigokoa, XVII. Infantadoko dukea
* Iñigo Arteaga eta Falguerakoa, XVIII. Infantadoko dukea
* Iñigo Arteaga eta Martinekoa, XIX. Infantadoko dukea
* Oinordekoa: Almudena Arteaga, Ceako markesa

## Tituluak

* Aragoiko almirala, Francavillako dukea, Eboliko printzea, Estepako markesa, Tavarako markesa, Armuniako markesa, Monte de Vayko markesa, Valmedianoko markesa, Laulako markesa, Vivolako markesa, Serralloko kondea, Saldañako kondea, Korresko kondea, Santiago de Cubako kondea, La Monclovako kondea, La Elisedako markesa, Arizako markesa, Ceako markesa, Real de Manzanaresko kondea, Cideko kondea, Ampudiako kondea, La Vegako kondea, Lazkaoko jauna eta Melgar de Fernamentalgo jauna.

## Erreferentziak

* ↑ Grandes de España. Armas de Menodoza

## Ikus, gainera

* Lazkanotarren jauregia

## Kanpo estekak

* Datuak: Q724968
# Infanteria

Infanteria, oro har, borrokan oinez diharduen tropa da; lur-armadaren atala, erasoan lur-eremuak hartzea eta defentsiban lurraldeak mantentzea xede duena. Normalean, historian zehar, armada guztien indar nagusia izan da, gudu-zelaian gehiengoa osatzen zuena. Lehenengo lerroan, infanteria arina dabil bere abiaduraz baliatzen zena. Infanteria astuna, berriz, artilleriarekin lotu da. Itsas armadan atal honi itsas infanteria deritzo.

## Erreferentziak

* ↑ Harluxet Hiztegi Entziklopedikoa. Infanteria. .

## Kanpo estekak

* Datuak: Q29171
* Multimedia: Infantry / Q29171
# Ion Roată (Ialomița)

Ion Roată Errumaniako udalerri bat da, Ialomița konderrian. 3.476 biztanle ditu, 42,93 kilometro koadroko azaleran banatuta.

## Herriak

Udalerrian honako herriak daude:
Ion Roată $^{(en)}$ Broșteni $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2540525
# Ion Unamuno

Ion Unamuno Lekuona, (Bergara, 1978ko urriaren 21a) gipuzkoar txirrindulari ohia da.
Lokatza Ziklismo Eskolako lehendakaria da.

## Palmaresa

1999
* Sabin Foruria Oroimenezkoa
* 2. Gervais Memorialan
* 4. Lazkaoko Proban

## Taldeak

* Iberdrola-Loinaz T.E. (1999)

## Erreferentziak

* ↑ Puntako aurkezpen ekitaldiarekin abiatu du Lokatzak denboraldia
* ↑ Loinaz T. E.

## Kanpo estekak

* Ion Unamuno - FirstCycling.com
* Ion Unamuno - SitiodeCiclismo.net
# Ion Martinez

Ion Martinez Esnaola, Txiki ezizenarekin ezaguna (Donostia, 1980) gipuzkoar umoregile, aktore eta musikaria da. Kulturzalea izanik, sortzeaz gain, hainbat emanaldi eta jaialdiren antolatzailea ere bada, batez ere Donostiako Antigua auzoan.
Euskaraz umorea sortu eta herriz herri hedatzea du helburu. 21 urteko ibilbidea du Euskal Herri osoan barrena, 800 emanaldi baino gehiago egin ditu dagoeneko. Energia, bertako umorea eta euskalkietan jardutea dira bere marka. 2019an birala egin zen bere audio bat, bertan Euskal Herriko udalerrietan oinarritutako hitz jokoak egiten zituen.
Hogei urteko ibilbidearen ostean, 2023an oholtzako bere ibilbidea amaitzea erabaki zuen, azken bira bat antolatuta.

## Hastapenak

Ibai ikastolan zegoelarik Pernando Amezketarraren rola jokatzea gustuko zuen. Politeknikora joan zenean sartu zen lehen aldiz antzerki talde batean, eta urte haietan jada kulturazaletasuna piztuz joan zitzaion, musikara gerturatu zen ordurako, zinemara ere bakarrik joaten hasi zen.
2002. urtean, Antigua auzoko Kandela tabernan bakarrizketa txapelketak egiten ziren, bertan hasi zen Txiki mikrofonoaren aurrean jartzen. Hasieran gazteleraz, baina modu naturalean euskaraz sortzera igaro zen. Belaunaldi kide zituen Jon Plazaola, Macri, Alex Rabanal, Saioa Polo...

## Kultur sorkuntza
### Umorezko bakarrizketak

* Mil a zien. Baietz parrez lehertu! (2013).
* Barrez Blai. (2016). Bertan gauza askoren artean, euskal abesti famatuekin egindako umorea azpimarratzen zen.
* 40 urte eta aldapan behera niek (2019).
* Euskaldunen jatorria, historia eta irria (2023).

### Antzerkia

* Oteitza =/= Gizartea (2011).
* Ispilua (Saioa Royo aktorearekin batera. Aldatzen Laguntzen, 2013).
* Amets zirkoa salgai (Saioa Royo aktorearekin batera. Aldatzen Laguntzen, 2014).
* Birritan bortxatua (Saioa Royo aktorearekin batera. Aldatzen Laguntzen, 2020).

### Musika

* La Pop'lla (2011-2012). La Polla Records taldearen tributoa.
* Kolpatu (2013-2014). Kortatu taldearen tributoa.

## Erreferentziak

* 1 2 3 Barandiaran, Ane Insausti. (2023-07-18). ««Euskarak borroka guztiak irabazi ditu»» Berria (Noiz kontsultatua: 2023-07-18).
* ↑ «Herriz herri ibili gara berriz Ion 'Txiki'rekin» EITB (Noiz kontsultatua: 2023-07-18).
* ↑ SLU, Herritar Berri. (2023-06-16). «ION MARTINEZ «Txiki»» GAUR8 (Noiz kontsultatua: 2023-07-18).
* ↑ Hitza, Unai Zubeldia, Gipuzkoako. (2023-07-18). ««Euskara eta umorea edozein herritara eramatea da nire funtzioa»» Berria (Noiz kontsultatua: 2023-07-18).
* ↑ «'Kar-kartzelan': Txiki eta Jon Plazaola - Bergara - 2013-10-18» Goiena.eus (Noiz kontsultatua: 2023-07-18).
* ↑ «'40 urte eta aldapan behera niek'. Ion Martinez Esnaola Txiki» bizkaie.biz (Noiz kontsultatua: 2023-07-18).
* ↑ «Oteitza =/= Gizartea» Donostiako Kafe Antzokia (Noiz kontsultatua: 2023-07-18).
* ↑ «Ikuslerik ezean Amets zirkoa salgai» EITB (Noiz kontsultatua: 2023-07-18).
* ↑ Garmendia, Lander Muñagorri. (2023-07-18). «Bortxaketa osteko bortxaz» Berria (Noiz kontsultatua: 2023-07-18).
* ↑ «La Pop'lla taldearen agurra» Irutxuloko Hitza 2012-09-05 (Noiz kontsultatua: 2023-07-18).

## Ikus, gainera

* Bakarrizketak

## Kanpo estekak

* Datuak: Q120730087
# Ion del Río

Ion del Río Arteaga (Tolosa, 1978ko maiatzaren 21a - ib., 2015eko azaroaren 12a) gipuzkoar txirrindularia izan zen. 2004ko eta 2005eko denboraldietan profesionala izan zena.

## Palmaresa

1995
* Espainiako errepideko txirrindularitza txapelketa (junior)
1998
* San Martin Saria
1999
* Granadako Itzuliko etapa 1
* 3. Pentekostes Sarian
2000
* Leintz Bailarari Itzulia
2001
* 3. San Bartolome Sari Nagusian
2003
* Espainiako errepideko txirrindularitza txapelketa (amateur)
* Tarbes-Sauveterre
* Santikutz Klasika
* Extremadurako Itzuliko etapa 1 eta Puntukako sailkapena
* Nafarroako Itzuliko Puntukako sailkapena
* 2. Jose Mari Anza Memorialan
* 3. Espainiako Txirrindulartiza Kopan (amateur)
* 3. Xanisteban Sarian
2004
* 4. Ordiziako Klasikan
* 5. Laudioko Sari Nagusian
* 8. Errioxako Itzulian
2005
* 6. Laudioko Sari Nagusian
* 9. Ordiziako Klasikan

## Ibilbidea

* 2004 Costa de Almería-Paternina
* 2005 Andalucía-Paul Versan

## Erreferentziak

* ↑ Ion del Río txirrindulari ohia zendu da

## Kanpo estekak

* Ion del Río - ProCyclingStats
* Datuak: Q2190335
# Iona

Iona Eskoziako Hebrida uharteen ipar-ekialdean dagoen uharte txiki bat da. Mulleko uhartetik, Ionako itsasarteak banantzen du.

## Historia

563an Irlandatik atzerriratua zegoen San Kolunba edo San Columcillek uharte honetan monasterio bat sortu zuen, Ionako abadetxea. Han, kristautasuna Eskozian barneratuko zuen gunea sortu zen. Kellseko liburua ere garai hartan eta uharte honetan idatzi zela uste da. Monasterio hark Eskoziako Erreformaren garairaino iraun zuen.
Iona uhartea nekropolia izan zen Eskoziako lehendabiziko errege izan ziren Dál Riatako erregeentzat eta haien ondorengoentzat.
1938an, George MacLeodek, Ionan, kristau komunitate ekumeniko bat sortu zuen.

## Iruditegia

* Ionako abadetxea
* Fraideen monasterioaren hondakinak
* Fraideen monasteriotik abadetxera doan bidea
* Ionako abadetxea, itsasotik ikusita

## Kanpo estekak

* (Ingelesez) Iona Uharteko Komunitatearen Kontseiluaren webgunea
* (Ingelesez) Ionako kristau komunitate ekumenikoaren webgunea
* Datuak: Q610
* Multimedia: Iona / Q610
# Iona (Florida)

Iona Ameriketako Estatu Batuetako erroldak esleitutako leku bat da. Lee konderrian kokatuta dago, Florida estatuan. 16.908 biztanle ditu, 26,497289 kilometro koadroko azaleran banatuta.

## Ikus, gainera

* Lee konderria

## Kanpo estekak

* Datuak: Q1672045
* Multimedia: Iona, Florida / Q1672045
# Iona (Idaho)

Iona Idahoko hiri bat da. Bonneville konderrian kokatua dago. 2010ean 1.803 biztanle zituen, 28,43 kilometro koadrotan banatuta.

## Ikus, gainera

* Bonneville konderria

## Kanpo estekak

* Datuak: Q1514630
* Multimedia: Iona, Idaho / Q1514630
# Iquique probintzia

Iquique probintzia (gaztelaniaz: Provincia de Iquique) Txileko erdialdeko probintzia bat da. Tarapacá eskualdean kokatuta dago. 2012ko erroldan, 275.042 biztanle zituen.

### Komunak

Iquique probintziak 2 komuna ditu.
* Iquique (Hiriburua)
* Alto Hospicio

## Kanpo estekak

* (Gaztelaniaz) Iquique gobernuaren webgunea.
* Datuak: Q251456
* Multimedia: Iquique Province / Q251456
# Ira (New York)

Ira Ameriketako Estatu Batuetako inkorporatutako herri bat da. Cayuga konderrian dago, New York estatuan. 2.142 biztanle ditu, 34,9 kilometro koadroko azaleran banatuta.

## Ikus, gainera

* Cayuga konderrian

## Kanpo estekak

* Datuak: Q3708702
* Multimedia: Ira, New York / Q3708702
# Iquique

Iquique Txileko iparraldeko Tarapacá eskualdean kokatua dagoen komuna eta hiri bat da. Izen bereko Iquique probintziako hiriburua da eta 2002ko erroldaren arabera 166.204 biztanle ditu.

## Klima

Datu klimatikoak (Iquique) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 30.0 | 30.2 | 30.3 | 27.4 | 26.1 | 25.8 | 22.4 | 30.8 | 25.8 | 23.6 | 30.6 | 29.8 | 30.8 |
| Batez besteko tenperatura maximoa (°C) | 25.3 | 25.5 | 24.9 | 22.7 | 20.7 | 19.0 | 18.0 | 18.0 | 18.8 | 20.1 | 21.7 | 23.7 | 21.5 |
| Batez besteko tenperatura (ºC) | 22.2 | 22.2 | 21.5 | 19.7 | 18.0 | 16.7 | 15.9 | 15.8 | 16.4 | 17.5 | 18.9 | 20.7 | 18.8 |
| Batez besteko tenperatura minimoa (°C) | 19.2 | 19.0 | 18.4 | 16.9 | 15.7 | 14.7 | 14.0 | 14.2 | 14.6 | 15.4 | 16.5 | 17.8 | 16.4 |
| Erregistraturiko tenperatura minimoa (°C) | 14.2 | 13.9 | 12.1 | 9.0 | 10.9 | 9.3 | 8.4 | 9.0 | 7.0 | 10.5 | 10.2 | 8.4 | 7.0 |
| Pilatutako prezipitazioa (mm) | 0 | 0 | 0 | 0 | 0 | 0 | 0 | 0.5 | 0.4 | 0 | 0 | 0.1 | 1.0 |
| Prezipitazio egunak (≥ 1 mm) | 0.0 | 0.0 | 0.0 | 0.0 | 0.2 | 0.3 | 0.2 | 0.1 | 0.1 | 0.0 | 0.0 | 0.1 | 1.0 |
| Hezetasuna (%) | 68 | 68 | 69 | 71 | 72 | 73 | 72 | 73 | 72 | 71 | 70 | 69 | 70.7 |
| Iturria: Dirección Meteorológica de Chile ||||||||||||||

## Erreferentziak

* ↑ Estadisca Climatologica Tomo I. Dirección General de Aeronáutica Civil (Noiz kontsultatua: January 4, 2013).

## Kanpo estekak

* (Gaztelaniaz) Iquiqueko udalaren webgunea.
* Datuak: Q14440
* Multimedia: Iquique / Q14440
# Iquitos barrutia

Peruko Iquitos barrutia Loreto departamenduko Maynas probintzia osatzen duten hamairu barrutietako bat da.
Eliza Katolikoaren ikuspegi hierarkikotik, Iquitoseko Bikariato Apostolikoaren zati da.

## Geografia

Hiriburua 91 metroko altueran dago.

## Gune populatuak

Iquitos hiriburua bera, 155.029 biztanlerekin.

## Giza geografia

Peruko Amazoniako barruti honetan ketxua etnia bizi da, Napoko Ketxua taldea zehazki, bere burua Napuruna deitzen duena.

## Historia

Barruti hau 1866ko otsailak 7an sortua izan zen.

## Kanpo estekak

* Datuak: Q383734
* Multimedia: Iquitos District / Q383734
# Ira Gershwin

Ira Gershwin (1896ko abenduaren 6a - 1983ko abuztuaren 17a) antzerkiko musikagilea zen, George Gershwin bere anaia gazteenarekin elkarlanean XX. mendeko abestirik gogoangarrienak konposatu zituen.
Georgerekin, 12 Broadwayko ikuskizun baino gehiago konposatu zituen, "I Got Rhythm", "Embraceable You", "The Man I Love" eta "Someone to Watch Over Me" abestiekin, eta "Porgy and Bess" opera.
George eta biek lankidetzan konposatutako lanak arrakastatsuak izan ziren, baina Iraren sormena bigarren mailan geratzen zen. Bere anaia goiz hil zen eta honek konposatzen jarraitu zuen. Jerome Kern ("Long Ago (and Far Away)"), Kurt Weill eta Harold Arlen musikagileekin ere lan egin zuen.

## Abesti gogoangarriak

* "But Not for Me"
* "Embraceable You"
* "I Can't Get Started"
* "I Got Rhythm"
* "The Man I Love"
* "Someone to Watch Over Me"
* "'S Wonderful"
* Datuak: Q61059
* Multimedia: Ira Gershwin / Q61059
# Ira Levin

Ira Marvin Levin (New York, 1929ko abuztuaren 27a - ibidem, 2007ko azaroaren 12a) estatubatuar eleberrigile, antzerkigile eta abesti egilea.
Filosofia eta ingeles ikasketak egin zituen New Yorkeko Unibertsitatean. Irrati eta telebistarako gidoilari lanetan aritu zen eta 1956an bere lehen antzezlana idatzi zuen. Bere eleberrietako batzuk zinemarako egokitu dira. Horien artean ezagunena Rosemary's Baby izan zen, Roman Polanskik zuzendua.

## Lanak
### Eleberriak

* A Kiss Before Dying (1953)
* Rosemary's Baby (1967)
* This Perfect Day (1970)
* The Stepford Wives (1972)
* The Boys from Brazil (1976)
* Sliver (1991)
* Son of Rosemary (1997)

### Antzezlanak

* No Time for Sergeants (1956)
* Interlock (1958)
* Critic's Choice (1960)
* General Seeger (1962)
* Dr. Cook's Garden (1968)
* Veronica's Room (1974)
* Deathtrap (1978)
* Break a Leg: A Comedy in Two Acts (1979)
* Cantorial (1982)
* Footsteps (2003)

### Musikal

* Drat! The Cat! (1965)

### Bere eleberrietatik egokitutako filmak

* A Kiss Before Dying (1956)
* No Time for Sergeants (1958)
* Critic's Choice (1963)
* Rosemary's Baby (1968)
* The Stepford Wives (1975)
* The Boys from Brazil (1978)
* Deathtrap (1982)
* A Kiss Before Dying (1991)
* Sliver (1993)
* Footsteps (2003)
* The Stepford Wives (2004)
* Rosemary's Baby (2014)

## Kanpo estekak

* Datuak: Q317631
* Multimedia: Ira Levin / Q317631
# Ira Brown

Ira Brown (Conroe (Texas), 1982ko abuztuaren 3a) saskibaloi jokalari da. Japoniar selekzioan jokatu zuen 2020ko Udako Olinpiar Jokoetan.

## Erreferentziak

* ↑ Ira Brown
* ↑ Ira BROWN

## Kanpo estekak

* Datuak: Q11282453
* Multimedia: Ira Brown / Q11282453